24. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 249 της 15/29 ΑΠΡ.1972 (ΦΕΚ Α΄ 58) Περί των επιτρεπομένων εντός των λιμνών αλιευτικών εργαλείων, προστασίας των υδροβίων φυτών και ρυθμίσεως της αλιείας εις τας λίμνας Παμβώτιδα και Ορεστιάδα. (Διόρθ. Ημαρτ. εν ΦΕΚ Α΄71 της 19 Μαΐου 1972). Έχοντες υπ’ όψιν: 1.Τας διατάξεις του άρθρ. 10 του Ν.Δ 420/70 «περί Αλιευτικού Κώδικος». 2.Την υπ’ αριθ. 11/1972 γνωμοδότησιν του Συμβουλίου Αλιείας, ως και 3.Την υπ’ αριθ. 193/1972 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Οικονομίας Υπουργού, απεφασίσαμεν και διατάσσομεν: Επιτρεπόμενα αλιευτικά εργαλεία Άρθρ.1.-1.Η διενέργεια αλιείας εντός των λιμνών επιτρέπεται μόνον δια των κατωτέρω αναφερομένων αλιευτικών εργαλείων, ανεξαρτήτως των τοπικών αυτών ονομασιών, απαγορεύεται δε απολύτως η τροποποίησις ή σμπλήρωσις των εργαλείων τούτων άνευ εγκρίσεως του Υπουργού Εθνικής Οικονομίας. «α)Συρομένων από ξηράς ή λέμβου (γρίπος, γριπάκι, φανός, στουργί κλπ.) εχόντων μήκος δικτύου ουχί μεγαλύτερον των 100 μέτρων, μήκος σχοινίων έλξεως ουχί μεγαλύτερον των 200 μέτρων και τετραγωνικάς οπάς δικτύου πλευράς κατ’ ελάχιστον 30 χιλιοστομέτρων. β)Δικτύων απλών τε και μανωμένων, εχόντων τετραγωνικάς οπάς τουλάχιστον 20 χιλιοστομέτρων κατά πλευράν, πλην των χρησιμοποιουμένων δια την αλιείαν «κυπρίνων» και «σίρκων» ων αι οπαί δέον να έχουν τουλάχιστον 50 χιλιοστόμετρα και 15 χιλιοστόμετρα αντιστοίχως κατά πλευρά». Αι περιπτ.α΄και β΄αντικατεστάθησαν ως άνω δια του άρθρ. 2 Π.Δ. 40 της 14/17 Ιαν. 1974 (ΦΕΚ Α΄15). γ.Βολκών εχόντων τετραγωνικάς οπάς δικτύου πλευράς τουλάχιστον 30 χιλιοστομέτρων, πλην των χρησιμοποιουμένων δια την αλιείαν εγχέλεων, ων αι οπαί δύναται να έχουν πλευράν τουλάχιστον 10 χιλιοστομέτρων. δ.Πολυαγκίστρων (παραγαδίων). ε)Πεζοβόλων. ς. Κοφινέλλων. ζ. Καμάκων. 2.Κατ’ εξαίρεσιν των ανωτέρω, δύναται, δι’ αποφάσεως του Υπουργείου Εθνικής Οικονομίας, να επιτρέπεται ή απαγορεύεται η χρήσις ωρισμένων αλιευτικών εργαλείων εντός των μεθοριακών λιμνών Μεγάλης Πρέσπας και Δοϊράνης. 3.Η χρησιμοποίησις εντός των λιμνών, των εν τη παρ. 1 του παρόντος άρθρου αλιευτικών εργαλείων, επιτρέπεται υπό τους κατωτέρω τοπικούς και χρονικούς περιορισμούς. «α)Των από ξηράς ή λέμβου συρομένων, επιτρέπεται η χρήσις κατά το από 1ης Σεπτεμβρίου εκάστου έτους μέχρι της τελευταίας ημέρας του Φεβρουαρίου του επομένου έτους, χρονικόν διάστημα, εντός των λιμών αμβρακίας, Λυσιμαχίας, Τριχωνίδος, Βεγορίτιδος, Βόλβης, Κερκίνης, Πρεσπών και Δοϊράνης, ως και Αγίου Βασιλείου μόνον δια φανού. Εις απάσας τα λοιπάς λίμνας της επικρατείας απαγορεύεται καθ’ όλην την διάρκειαν του έτους». Η περίπτ. α΄αντικατεστάθη ως άνω δια του άρθρ. 2 Π.Δ. 40 της 14/17 Ιαν. 1974 (ΦΕΚ Α΄15). β.Των, δια την αλιείαν εγχέλεων, βολκών επιτρέπεται η χρήσις κατά το, από 1ης Νοεμβρίου εκάστου έτους μέχρι της τελευταίας ημέρας του Φεβρουαρίου του επομένου έτους, χρονικόν διάστημα. γ.Των καμάκων επιτρέπεται η χρήσις κατά το, από 1ης Σεπτεμβρίου εκάστου έτους μέχρι της τελευταίας ημέρας του Φεβρουαρίου του επομένου έτους, χρονικόν διάστημα. δ.Των λοιπών εν παρ. 1 αλιευτικών εργαλείων επιτρέπεται η χρήσις καθ’ όλην την διάρκειαν του έτους, πλην της απαγορευτικής περιόδου περί ης η περίπτ. Β΄του άρθρ. 2 του Β.Δ. 142/71. Προστασία υδροβίων φυτών και λιμνών Άρθρ.2.-1.Απαγορεύεται η εκρίζωσις των υδροβίων φυτών των λιμνών. 2.Επιφυλασσομένης της ισχύος της περιπτ.Β΄του άρθρ. 2 του Β.Δ. 142/71, επιτρέπεται η κοπή καλάμων των λιμνών και εις ύψος 20 εκατοστομέτρων τουλάχιστον από της ρίζης, δι’ αποφάσεως του οικείου Νομάρχου οριζούσης την ποσότητα, το μέρος και την διάρκειαν κοπής. Ειδικαί διατάξεις αφορώσαι εις τας λίμνας Παμβώτιδα και Ορεστιάδα «Η επιτροπή διαπιστώσεως της ιδιότητας επαγγελματία αλιέα» και οι σχετικές με αυτή διατάξεις συνθέσεως, συγκροτήσεως κλπ. που προβλέπονται από το άρθρ. 3 καταργήθηκαν από την παρ. 7 άρθρ. 6 της 272961/26-26 Απρ. 1982 (ΦΕΚ Β΄215) απόφ. Υπ. Προεδρ. Κυβερν. και Γεωργίας, Διόρθ. Σφαλμ. στο ΦΕΚ Β΄564/9 Αυγ. 1982, τόμ. 16 σελ. 50,255. Άρθρ.3.-Α΄. Παμβώτις: Η διενέργεια αλιείας εντός της λίμνης Παμβώτιδος και του έλους Λαψίστης, επιτρέπεται μόνο εις τους επαγγελματίας αλιείς τους εφω(Αντί για τη Σελ. 298,1621(α) Σελ. 298,1621(β) Τεύχος ΣΤ83-Σελ. 37 Περιορισμοί  Αλιείας 13.Ζ.ε.24 διασμένους δι’ ειδικής αδείας, ανανεουμένης κατ’ έτος, χορηγουμένης υπό της Υπηρεσίας Γεωργίας Ιωαννίνων. Η ιδιότης του επαγγελματίου αλιέως διαπιστούται υπό Επιτροπής αποτελουμένης εκ του Επιθεωρητού Γεωργίας Ηπείρου, του Οικονομικού Εφόρου Δωδώνης και του Προέδρου του ΓΟΕΒ Ιωαννίνων. 2. Άπασαι αι αύλακες επικοινωνίας της λίμνης μετά του τέλματος της περιοχής Κατσικά, αι συνδέουσαι αύλακες το κεντρικόν τμήμα Λαψίστης μετά της αύλακος Λαψίστης, η γνωστή υπό το όνομα «αύλαξ Περάματος», ως και τυχόν διανοιχθησόμεναι προς προστασίαν των ιχθύων, δέον να διατηρώνται εις καλήν κατάστασιν υπό του ΓΟΕΒ λεκάνης Ιωαννίνων. Ο ΓΟΕΒ ούτος οφείλει, ωσαύτως, να μεριμνά δια την συντήρησιν και καλήν λειτουργίαν των φραγμάτων των γεφυρών Περάματος, προς παρεμπόδισιν πτώσεως της στάθμης της λίμνης κατά την θερινή περίοδον. Β΄. Ορεστιάς: 1.Οι εντός της λίμνης Ορεστιάδος, αλιευόμενοι ιχθύες προσκομίζονται υποχρεωτικώς υφ’ απάντων των αλιέων, εις τας αποβάθρας Μαυροχωρίου, Δισπηλιού,  Ξυλοπαζάρου και πλατείας Καπετάν Φιλώτα (Χασάν Κατή). 2.Η Επιτροπή Λίμνης Ορεστιάδος οφείλει να μεριμνά, δια την τήρησιν, λεπτομερειακών, κατά μήνα, στατιστικών στοιχείων των κατ’ είδος και ποσότητα αλιευομένων ιχθύων, ως και καταλόγου των εν τη λίμνη εργαζομένων αλιέων οίτινες οφείλουν να εφοδιάζωνται δι’ αδείας αυτής. Τα ανωτέρω δέον να επιδεικνύωνται εις πάντα ενεργούντα έλεγχον κατ’ εντολήν του Υπουργείου Εθνικής Οικονομίας. Ποιναί Άρθρ.4.-Εις τους, κατά παράβασιν των δια του παρόντος Β.Δ/τος θεσπιζομένων μέτρων, ενεργούντας επιβάλλονται αι υπό του άρθρ. 11 του Ν.Δ. 420/70 προβλεπόμεναι κυρώσεις. Καταργούμεναι διατάξεις Άρθρ.5.-Από της ενάρξεως ισχύος του παρόντος καταργούνται: 1.Τα άρθρ. 1,2,3,6,8,9,10,11 και 12, ως ταύτα συνεπληρώθησαν και ετροποποιήθησαν μεταγενεστέρως, του Δ/τος της 18.12.1933 «περί κανονισμού της λίμνης Ορεστιάδος» ΦΕΚ 397 Α΄/1933. 2.Το Δ/μα της 15.3.1944 «περί αλιείας δια πελαγισίων εν τη λίμνη Καστορία» ΦΕΚ 98 Α΄/1944. Σελ. 298,1622(β) Τεύχος ΣΤ83-Σελ. 38 3.Τα άρθρ. 1,2,5,6 και 7 παρ. 2 και 3 ως ταύτα συνεπληρώθησαν και ετροποποιήθησαν μεταγενεστέρως του Β.Δ/τος της 11.7.49 «περί κανονισμού αλιείας Παμβώτιδος και έλους Λαψίστης», ΦΕΚ 167 Α΄/1949. 4.Το Β.Δ/μα της 17.12.51 «περί τροποποιήσεως κανονισμού αλιείας της λίμνης Παμβώτιδος-Λαψίστης» ΦΕΚ 324 Α΄/51. 5.Το Β.Δ/μα της 17.8.55 «περί απαγορεύσεως αλιείας εις περιοχήν Κατσικά κλπ. λίμνην Παμβώτιδα» ΦΕΚ 243 Α΄/55. 6.Το Β.Δ/μα της 15.7.56 «περί απαγορεύσεως της αλιείας δια δικτύων από ξηράς συρομένων, εντός της λίμνης Ορεστιάδος» ΦΕΚ 168 Α΄/56. 7.Το άρθρ. 1 του Β.Δ/τος της 31.8.57 «περί αλιείας εις λίμνην Παμβώτιδα» ΦΕΚ 186 Α΄/57. 8.Το Β.Δ/μα της 25.9.57 «περί αδειών αλιείας λίμνης Παμβώτιδος και έλους Λαψίστης» ΦΕΚ 413 Α΄/57. 9.Το Β.Δ. 767/61 «περί απαγορεύσεως της δια πασσάλων αλιείας εντός της λίμνης Ορεστιάδος» ΦΕΚ 198 Α΄/61. 10.Το Β.Δ. 563/64 «περί απαγορεύσεως της αλιείας δια γρίπου εις την λίμνην Αγ. Βασιλείου Λαγκαδά» ΦΕΚ 157 Α΄/64. 11.Η περίπτ. Α΄του άρθρ. 2 του Β.Δ. 142/71, ΦΕΚ 49 Α΄/71. 13.Ζ.ε.24 Περιορισμοί  Αλιείας 